**MESTSKÝ ÚRAD V ŽILINE**

Materiál na rokovanie

Mestského zastupiteľstva v Žiline

Číslo materiálu: \_\_\_\_\_**/2021**

K bodu programu

**Oprava cesty medzi sídliskami Vlčince a Solinky**

Materiál obsahuje: Materiál sa odporúča prerokovať v komisii:

* 1. Návrh na uznesenie Komisia dopravy odporúča materiál prerokovať a schváliť
  2. Dôvodová správa Komisia územného plánovania a výstavby odporúča materiál prerokovať a zároveň požiadala prednostu informovať MZ, aké technické riešenie bude použité

Predkladajú poslanci MZ v Žiline:

Mgr. Zuzana Balogová

Ing. Ľubomír Bechný

Ing. arch. Dušan Maňák

Mgr. Iveta Martinková

Mgr. Ing. Peter Ničík

Ing. Ľuboš Plešinger

Mgr. Miriam Šuteková  
Ing. František Talapka

Zodpovední za vypracovanie:

Mgr. Miriam Šuteková

Ing. arch. Dušan Maňák

Žilina, 27.4.2021

**NÁVRH NA UZNESENIE**

Uznesenie č.\_ /2021

*Mestské zastupiteľstvo v Žiline žiada prednostu Mestského úradu v Žiline, aby:*

*I.*

**Zabezpečil technické opatrenia na ceste medzi Vlčincami a Solinkami tak, aby nedochádzalo k podmývaniu vozovky a k jej následnému trvalému poškodzovaniu.**

**DÔVODOVÁ SPRÁVA**

Uvedená cesta je v zmysle platného dopravného generelu mesta Žilina zbernou komunikáciou funkčnej triedy B1 spájajúcou 2 významné sídliská Vlčince a Solinky. Denná intenzita dopravy je tu veľmi vysoká.

Obyvatelia Žiliny upozorňujú čoraz častejšie na to, že vrchná časť vozovky je porušená a praská. Vizuálnym pozorovaním  sa dá konštatovať, že krajnica cestnej komunikácie je poškodená pravdepodobne vplyvom nedostatočného odvodnenia spomínanej cesty, poškodené podložie postupne narúša vrchnú vrstvu vozovky.

Ak nebude čím skôr navrhnuté a realizované potrebné technické riešenie pre sanáciu vozovky, s veľkou pravdepodobnosťou hrozí postupne väčší rozsah poškodenia vrátane ohrozenia bezpečnosti dopravnej premávky. Preto je potrebné obstarať projekt rekonštrukcie poškodenej komunikácie a v zmysle ním navrhnutého riešenia realizovať technické opatrenie pre vyriešenie tohto problému.

Návrh bude mať vplyv na rozpočet mesta.